31997D0426
L 183/21
JURNALUL OFÍCIAL AL UNIUNII EUROPENE
DECIZIA COMISIEI
din 25 iunie 1997
de stabilire a condițiilor speciale care reglementează importurile de produse pescărești și de acvacultură originare din Australia
(Text cu relevanță pentru SEE)
(97/426/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producerea și introducerea pe piață a produselor pescărești (1), astfel cum a fost modificată ultima dată prin Directiva 95/71/CE (2), în special articolul 11,
întrucât un grup de experți ai Comisiei a efectuat o inspecție în Australia pentru a verifica condițiile în care sunt produse, depozitate și expediate către Comunitate produsele pescărești;
întrucât dispozițiile legislației din Australia privind inspecția sanitară și monitorizarea produselor pescărești pot fi considerate echivalente cu cele stabilite de Directiva 91/493/CEE;
întrucât, în Australia, Department for Primary Industries and Energy - Australian Quarantine and Inspection Service - (AQIS) este în măsură să verifice în mod eficient aplicarea legislației în vigoare;
întrucât procedura de obținere a certificatului de sănătate menționat la articolul 11 alineatul (4) litera (a) din Directiva 91/493/CEE include de asemenea stabilirea unui model de certificat, cerințele minime privind limba(ile) în care acesta ar trebui să se întocmească, precum și calitatea persoanei împuternicite să îl semneze;
întrucât, în conformitate cu articolul 11 alineatul (4) litera (b) din Directiva 91/493/CEE, pe ambalajele produselor pescărești ar trebui să se aplice o ștampilă care să conțină numele țării terțe și numărul aprobării unității de origine;
întrucât, în conformitate cu articolul 11 alineatul (4) litera (c) din Directiva 91/493/CEE, trebuie să se întocmească o listă a unităților aprobate; întrucât acea listă trebuie să se întocmească pe baza unei comunicări transmise Comisiei de către AQIS; întrucât Ministerul Sănătății ar trebui să asigure respectarea dispozițiilor stabilite în acest scop la articolul 11 alineatul (4) din Directiva 91/493/CEE;
întrucât AQIS a dat asigurări oficiale privind respectarea normelor stabilite la capitolul V din anexa la Directiva 91/493/CEE și privind îndeplinirea cerințelor echivalente cu cele stabilite de acea directivă pentru aprobarea unităților;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Department for Primary Industries and Energy - Australian Quarantine and Inspection Service - (AQIS) este recunoscut ca fiind autoritatea competentă din Australia pentru verificarea și certificarea conformității produselor pescărești cu cerințele Directivei 91/493/CEE.
Articolul 2
Produsele pescărești și de acvacultură originare din Australia trebuie să îndeplinească următoarele condiții:
1.
fiecare transport trebuie să fie însoțit de un certificat de sănătate numerotat, în original, completat corect, semnat, datat și constând dintr-o singură pagină, în conformitate cu modelul stabilit în anexa A;
2.
produsele trebuie să provină de la unitățile aprobate enumerate în anexa B;
3.
cu excepția produselor pescărești în vrac congelate și destinate fabricării alimentelor conservate, toate pachetele trebuie să conțină cuvântul „Australia” și numărul de aprobare al unității de origine, cu litere de neșters.
Articolul 3
(1) Certificatul menționat la articolul 2 punctul 1 trebuie să fie întocmit în cel puțin una dintre limbile oficiale ale statului membru în care au fost efectuate controalele.
(2) Certificatul trebuie să conțină numele, calitatea și semnătura reprezentantului AQIS, precum și ștampila sa oficială, cu o culoare diferită de cea a altor mențiuni din certificat.
Articolul 4
Prezenta decizie se aplică de la 1 septembrie 1997.
Articolul 5
Prezenta decizie se adresează statelor membre.
Adoptată la Bruxelles, 25 iunie 1997.